Tanto Mendut

Tanto Mendut (lahèr è tangghâl 5 Pèbruwari 1954, nyama aslina Susanto) panèka seniman bân budayawan ḍâri Inḍonèsia. Tanto panèka orèng sè maddhek bân pamèmpèn Komunitas Lima Gunung sè segghut mabâḍâ acara seni-bhudhâjâ tingkat internasional è attas konco'on ghunong kalabân malolo memberdaya masyarakat è lèma' ghunong, èngghi ka'ḍinto Merapi, Merbabu, Andong, Sumbing, bân Menoreh. Tanto panèka panarèma pangarghâ'ân ḍâri Yayasan Sains Estetika bân Teknologi karana kategghuwânna memberdaya masyarakat lèbât kaoḍi'ân sosiokultural. Pangarghâ'ân laènna panèka Maestro Seni Tradisional ḍâri Kamentrian Pendidikan, Gus Dur Award ḍâri Wahid Institut, lèma' pangarghâ'ân pamennang karya musik sè èbâḍâ'aghi Dewan Kesenian Jakarta, bân laènna polè.

 Kaoḍi'ân 
Nyama "Mendut" sè èghuna'aghi èbuḍina nyama Tanto panèka asalla ḍâri wilajâ è seddhi'in Caḍhi Mendut bân èpèlè mènangka ekspresi cara berkesenian sè èjhâlânè sareng Tanto. Tanto mendut bisa nombuwâghi kaparcajâ'ân masyarakat dhisa ka'angghuy berekspresi, sè samangkèn ampon mampo tampil ḍâlem cem-macem pangghung kasenian è pan-bârâmpan ḍaèra è Inḍonèsia, jhughân pentas lowar naghârâ. Maskè bisa dhâddhi masyarakat seni, panḍuḍu' dhisa lèma' ghunong ghânèka ta' aghântè lako bân tettep dhâddhi rèng tanè. Festival lèma' ghunong sè èghâghâs Tanto èbâḍâ'âghi sabbhân taon, sajjhâk 2001 kalabân alibâttaghi penghayat kabhudhâjâ'ân, masyarakat ḍâri lèma' ghunong èngghi panèka Merapi, Merbabu, Andong, Sumbing, dan Menoreh. Beccè' panampil otabâ sè negghu èyajhâk araya'aghi kamardhika'an berekspresi bân pangarghâ'ân.

 Sombher